open-index/open-wikipedia-markdown huggingface dataset:
Volition

***Volition Inc.*** je odnož počítačovej firmy Parallax, ktorá bola založená v roku 1996 v USA.

Dňa 31.8.2023 v rámci reštrukturalizácie Embraceru študio zaniklo.

## História
Firma, pôvodne založená ako Parallax software, tvorca populárnej hernej série Descent, sa v roku 1996 rozdelila na dva vývojárske tímy: Outrage Entertainment a Volition, Inc. Prvým veľkým projektom, ktorým sa spoločnosť Volition zapísala do povedomia herného sveta bola hra Descent: FreeSpace, ktorá bola vydaná v roku 1998. O rok neskôr bolo vydané pokračovanie s názvom FreeSpace 2. Medzi ďalšie úspešné tituly patria série Summoner a najmä Red Faction, ktorá je známa aj u nás. 

Volition Inc. sa v roku 2000 dostala do rúk ďalšej vývojárskej spoločnosti THQ, čím sa ovplyvnil vývoj niektorých herných titulov. Napr. séria hier FreeSpace bola zastavená, zdrojový kód hry FreeSpace 2 sa uvoľnil pre verejnosť a odvtedy sa komunita hráčov hier FreeSpace márne dožaduje pokračovania tejto série. Hoci sa tím Volition vyjadril, že by rád v tejto sérii pokračoval, rozhodujúce slovo má THQ.

## Známe hry od Volition Inc.
* Descent (ešte ako Parallax Software)
* Freespace
* Summoner
* Red Faction
* The Punisher
* Saints Row

## Referencie


## Externé odkazy
* www.volition-inc.com  – oficiálna stránka spoločnosti Volition 
* www.THQ.com – oficiálna stránka spoločnosti THQ 

Kategória:Vývojárske a vydavateľské spoločnosti počítačových hier a videohier
Kategória:Softvérové podniky
Kategória:Podniky v USA
Oskar II.

**Oskar II.** (* 21. január 1829, Štokholm – † 8. december 1907, Štokholm) bol švédsky kráľ od roku 1872 a nórsky kráľ v rokoch 1872 – 1905. Bol mladším synom Oskara I., stúpenec zblíženia s Nemeckom. Za jeho vlády došlo k rozpadu švédsko-nórskej personálnej únie.

## Život
Narodil sa v Štokholme ako princ Oscar Fredrik z Östergötlandu. Bol tretím synom kráľa Oskara I. a jeho manželky Joséphine z Leuchtenbergu. V jedenástich rokoch vstúpil do námorníctva a v roku 1845 sa stal podporučíkom. Neskôr študoval na univerzite v Uppsale.

Od roku 1859 bol korunným princom, pretože jeho starší brat Karol XV. nemal mužských potomkov a prostredný brat Gustaf zomrel v roku 1852.

18. septembra nastúpil po bratovi Karolovi na švédsky a nórsky trón. Počas jeho života sa uskutočnilo pokojné zrušenie personálnej únie medzi Nórskom a Švédskom. 7. júla 1905 zbavil nórsky parlament Oskara trónu a on sám naň abdikoval 26. októbra toho roku. Takisto odmietol návrh, aby sa niektorý z jeho synov stal nórskym kráľom. Na nórsky trón potom nastúpil jeho dánsky prasynovec Karol, ktorý vládol pod menom Haakon VII. Súčasný švédsky kráľ Karol XVI. Gustáv je jeho prapravnukom. Harald V., súčasný kráľ Nórska, je tiež potomkom Oskara II., a to cez svoju matku Martu, ktorá bola jeho vnučkou.

Kráľ Oskar sa v krajinách ktorým vládol veľmi zasadzoval o rozvoj vzdelania. Veľmi sa zaujímal o kultúru, najmä o literatúru a divadlo. Sám bol literárne činný – napísal okrem iného svoje vlastné memoáre, divadelnú hru *Hrad Cronberg* a jeho zbierka básní, ktorú zverejnil anonymne, vyhrala v roku 1858 cenu Švédskej akadémie. V roku 1881 založil vo svojej letnej rezidencii neďaleko dnešného Osla prvé open-air múzeum na svete.

Bol veľkým priaznivcom prieskumu Arktídy a spolusponzoroval veľa polárnych výprav.

## Rodina
Dňa 6. júna 1857 sa oženil vo Wiesbaden-Biebrichu so Žofiou Nasavskou (* 1836 – † 1913), najmladšou dcérou Viliama, vojvodu z Nassau, a jeho druhej manželky princeznej Paulíny z Württembergu. Mali spolu štyroch synov: 
* Gustáv V. (* 1858 – † 1950), kráľ švédsky ∞ 1881 princezná Viktória Bádenská (* 1862 – † 1930) 
* Oskar (* 1859 – † 1953), vojvoda z Gotlandu, neskôr gróf Oskar Bernadotte z Wisborgu ∞ 1888 Ebba Muncková
* Karol (* 1861 – † 1951), vojvoda z Västergötlandu ∞ 1897 princezná Ingeborg Dánska (* 1878 – † 1958) 
* Eugen (* 1865 – † 1947), vojvoda z Närke, známy umelec

## Iné projekty

## Zdroj

Kategória:Vládcovia Švédska
Kategória:Bernadottovci
Kategória:Nositelia Rádu zlatého rúna
Kategória:Protestantskí panovníci
Kategória:Osobnosti na nórskych bankovkách
Kategória:Absolventi Uppsala universitet
Kategória:Osobnosti zo Štokholmu
Kategória:Rytieri Radu čiernej orlice
Kategória:Nositelia Radu Vasovho
Kategória:Nositelia Radu holandského leva
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Držitelia čestných doktorátov Viedenskej univerzity
Karol XV.

**Karol XV.** (* 3. máj 1826, Štokholm, Švédsko – † 18. september 1872, Malmö, Švédsko) bol tretí švédsky a nórsky kráľ z francúzskeho rodu Bernadotte. Vlády sa ujal po otcovej smrti v roku 1859, i keď fakticky vládol od 25. septembra 1857, kedy Oskar I. ťažko ochorel.

## Pôvod a život
Narodil sa z manželstva kráľa Oskara I. s Joséphine z Leuchtenbergu a mal troch bratov a sestru. Pretože nemal mužského potomka, stal nástupcom na tróne jeho brat Oskar II.

V roku 1850 sa oženil s Lujzou Oranžsko-nasavskou (1828 – † 1871). Mali jedinú dcéru:
* Lujza Švédska (* 1851 – † 1926) ∞ 1869 dánsky kráľ Frederik VIII. (* 1843 – † 1912)

## Iné projekty

## Zdroj

Kategória:Vládcovia Švédska
Kategória:Vládcovia Nórska
Kategória:Bernadottovci
Kategória:Nositelia Rádu zlatého rúna
Kategória:Protestantskí panovníci
Kategória:Absolventi Uppsala universitet
Kategória:Osobnosti zo Štokholmu
Kategória:Rytieri Radu čiernej orlice
Kategória:Nositelia Radu Vasovho
Kategória:Nositelia Radu holandského leva
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Ťing-ťi 100

náhľad|Kingkey 100

**Ťing-ťi 100** (京基100 - angl. Kingkey 100; bývalý názov 京基金融中心 - Ťing-ti ťin-žung čung-sin - angl. *Kingkey Finance Center Plaza*) je polyfunkčná budova v meste Šen-čen v provincii Kuang-tung v južnej Číne.

Polyfunkčná budova s výškou 441,8 m bude po dokončení mať 100 poschodí, ktoré budú slúžiť ako kancelárske priestory a hotel. Z 98 poschodí predstavuje 68 poschodí triedy A podľa BOMA, 22 poschodí pre šesť-hviezdičkový hotel a v posledných štyroch poschodiach bude záhrada a niekoľko reštaurácií. V prízemí sa bude nachádzať niekoľko obchodov a IMAX kino. 

Výstavba začala v roku 2007 podľa návrhu britskej architektonickej spoločnosti Terry Farrell and Partners. Po dokončení, ktoré je plánované na koniec roka 2011 bude najvyššou budovou v meste a v južnej Číne 9. na svete.

## Referencie

Kategória:Architektúra z 2012
Kategória:Mrakodrapy v Číne
Lærdalský tunel

náhľad|Južný portál

**Lærdalský tunel** () je 24,51 km dlhý cestný tunel, ktorý spája Lærdal a Aurland v Sogn og Fjordane, Nórsku. Je to najdlhší cestný tunel na svete a jeho súčasťou sú dva pruhy Európskej cesty 16. hlavnej cesty medzi mestami Oslo a Bergen. V roku 1975 rozhodol nórsky parlament o trasovaní cesty z Osla do Bergenu cez Filefjell. V roku 1992 bola schválená výstavba tunela. Výstavba začala v roku 1995 a skončila v 2000 s nákladom 1,082 miliardy NOK. Jeho prejazd nie je spoplatnený.

## Referencie

## Iné projekty

Kategória:Cestné tunely v Nórsku
Kategória:Sogn og Fjordane
Qantassaurus

**Qantassaurus** je vyhynutý rod malého, asi 1,8 metra dlhého a asi jeden meter vysokého dvojnohého ornitopóda. Žil v spodnej kriede (asi pred 125 Ma) na území dnešnej južnej Austrálie a jeho jediným druhom je **Qantassaurus intrepidus**.

## Znaky
Tento dinosaurus vykazoval početné adaptácie k životu v chladnom a tmavom prostredí a je pravdepodobné, že bol do istej miery teplokrvný. V spodnej čeľusti mal iba 12 zubov, v hornej 14. Čeľusť bola pomerne krátka a silná. Živil sa pravdepodobne papradinami a inou nízko rastúcou vegetáciou. Pred predátormi sa mohol chrániť rýchlym útekom, mohol však využívať aj maskovanie v podobe sfarbenia tela, splývajúceho s okolitou vegetáciou.

## Referencie

Kategória:Ornithopoda
Kategória:Kriedové dinosaury
Kategória:Dinosaury z Austrálie
Marlene Dietrichová

**Maria Magdalene** „**Marlene**“ **Dietrichová** (neprechýlene Maria Magdalene „Marlene“ Dietrich; * 27. december 1901, Schöneberg, Nemecká ríša – † 6. máj 1992, Paríž, Francúzsko) bola nemecká herečka a speváčka.

## Životopis
V 20. rokoch 20. storočia hrávala v divadle a v nemých filmoch. Stvárnenie postavy Lola-Lola vo filme Modrý anjel režiséra Josefa von Sternberga jej prinieslo medzinárodný úspech a zmluvu so štúdiom Paramount Pictures v USA. Hollywoodske filmy ako *[[Shanghai Express]]* a *[[Desire]]* ťažili z jej pôvabu a exotického vzhľadu, potvrdili tak jej hviezdne postavenie a z Marlene sa stala jedna z najlepšie platených herečiek tej doby. V roku 1937 sa stala občiankou USA. Počas druhej svetovej vojny bola angažovaná ako umelkyňa, pomáhala pri zvyšovaní predaja vojnových dlhopisov a aj ako prekladateľka.

Po vojne sa občas objavila v niekoľkých filmoch, avšak väčšinu času od 50. do 70. rokov vystupovala ako úspešná umelecká zabávačka.

V roku 1999 označil Americký filmový inštitút Dietrichovú ako 9. najväčšiu ženskú hviezdu všetkých čias. Má hviezdu na Hollywoodskom chodníku slávy.

## Filmový dokument o nej
* *Marlene* (1983; réžia: Maximilian Schell)

## Literatúra
* 
* DIETRICHOVÁ, Marlene: *Berte len môj život...* Bratislava : Smena, 1988 (2. vyd.), 304 s.

## Iné projekty

## Externé odkazy
* Oficiálna stránka 
* 
* 

## Zdroj
* 

Kategória:Nemecké speváčky
Kategória:Nemecké filmové herečky
Kategória:Speváčky USA
Kategória:Filmové herečky USA
Kategória:Osobnosti USA nemeckého pôvodu
Kategória:Hollywoodsky chodník slávy
Kategória:Držitelia ceny Tony
Kategória:Nositelia Presidential Medal of Freedom
Kategória:Naturalizované osobnosti USA
Kategória:Osobnosti na nemeckých poštových známkach
Kategória:Osobnosti z Berlína
Qiaowanlong

**Qiaowanlong** je vyhynutý rod veľkého sauropóda z čeľade Brachiosauridae, opísaného v roku 2009 z Číny. Ide možno o prvého známeho zástupcu brachiosaurov v Ázii. Fosílie tohto bylinožravého dinosaura boli objavené v roku 2007. Fosílie pochádzajú z konca spodnej kriedy, sú teda staré okolo 100 miliónov rokov a pozostávajú z artikulovaných krčných stavcov a pravého panvového pletenca (okrem ďalších fragmentov). Qiaowanlong je bezpochyby prvým brachiosaurom, objaveným v Číne. Nedosahoval v pomere k svojim africkým alebo americkým príbuzným nijako ohromných rozmerov, bol dlhý asi 12 metrov a zaživa vážil okolo 10 ton. To je podstatne menej, než koľko meral a vážil zrejme jeho najbližší príbuzný Sauroposeidon, objavený na juhu USA. Typový a jediný dnes známy druh je **Qiaowanlong kangxii**.

## Referencie
* 

## Externé odkazy
* 

Kategória:Sauropoda
Kategória:Kriedové dinosaury
Kategória:Dinosaury z Ázie
Zoznam filmových článkov/5

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 50
50 Cent

Kategória:Zoznamy filmových článkov
Tag (web)

**Tag** (prekladané ako *značka, označenie, príznak* alebo *štítok*) je indexový názov priradený informácii/skupine informácií (najmä) na stránkach sociálnych sietí na internete. **Tagging** alebo **tagovanie** je priraďovanie (niečomu) tagu, teda samotné využitie tagov. 

Popisné kľúčové slová alebo často používaná terminológia zvyčajne tvoria značky, ktoré zachytávajú informačnú podstatu – napríklad „dizajn“ slúži ako značka zahŕňajúca všetok obsah súvisiaci s dizajnom. Tagovanie je typický príklad folksonómie, pretože tagy si vytvárajú samotní používatelia. 

Tagy sa stali populárnymi až s nástupom Web 2.0 a v súčasnosti sú jeho dôležitou súčasťou a jednou z jeho charakteristických čŕt. 

Kategória:World Wide Web
Kategória:Internet
Sliezština

**Sliezština** alebo **sliezsky dialekt** alebo **sliezske nárečie/sliezske nárečia** môže byť:
*poľský dialekt z Horného Sliezska, považovaný niekedy za samostatný **sliezsky jazyk**, pozri sliezština (lechické jazyky)
*synonymum pre lašské nárečia (=lašský dialekt, sliezska skupina českých nárečí, lašská skupina českých nárečí) v týchto významoch:
**v užšom zmysle: nárečia v oblasti miest Opava, Ostrava a Frenštát 
**v širšom zmysle: lašské nárečia v užšom zmysle + sliezsko-poľské nárečia (t. j. západotešínske a jablunkovské nárečie)
*nárečie nemčiny, pozri sliezština (nemčina)
Tag cloud

[náhľad|Tag cloud vzťahujúci sa na [Web 2.0]]
**Tag cloud** (doslova *oblak/mrak tagov/štítkov/značiek/príznakov*, do slovenčiny zdá sa najčastejšie prekladané ako **tagový mrak** alebo **oblak značiek**) alebo **keyword cloud** (doslova *oblak/mrak kľúčových slov*) je také vizuálne zobrazenie tagov používaných používateľmi na danej webovej stránke, pri ktorom sú jednotlivé tagy jednak systematicky zoradené (spravidla abecedne) a jednak sú jednotlivé tagy vizuálne odlíšené podľa používanosti a dôležitosti (napr. použitím inej farby, hrubšieho alebo väčšieho písma atď.). Teda čím je tag v „zozname“ väčší alebo jasnejší, tým je dôležitejší alebo používanejší.

V širšom význame sa pojem používa na analogické vizuálne zobrazenie akýchkoľvek slov (**word cloud** – oblak/mrak slov), dát (**data cloud** – oblak/mrak dát) a podobne.

## Iné projekty

Kategória:Internet
Zoznam notárov mesta Banská Bystrica

**Zoznam notárov mesta Banská Bystrica** obsahuje výpis notárov a vicenotárov, ktorý pôsobili v meste Banská Bystrica.

## Mestskí notári
* **Štefan Engel** (žil v 15.16. storočí), notár v rokoch 14901505
* **Andrej Kolman** (iný zápis: *Ondrej Colman*; žil v 16. storočí), notár v rokoch 15131516, člen vnútornej mestskej rady, senátor (15131524), richtár (zmienky v rokoch 1516 a 1519). Obýval dom č. 3 na námestí.
* **Ján Kreusel** (; žil v 16. storočí), mäsiar, notár v rokoch 15161522, člen mestskej rady (15181520). Vlastnil dom č. 19 (22) na rohu  Striebornej ulice (spodná brána).
* **Juraj Šmelcer** (žil v 16. storočí), notár v roku 1525, v čase baníckeho povstania (15251526) zostavoval sťažnosti na baníkov pre mestskú radu a taktiež zostavil otázky, ktoré pri vypočúvaní kládli väzneným povstalcom
* **Benedikt Schust** (žil v 16. storočí), notár v roku 1531, avšak tri mesiace po svojom zvolení do funkcie notára rezignoval a odišiel do Krakova
* **Juraj Albín Niederhayder** (; žil v 16. storočí), notár v rokoch 15311540, komorský registrátor a taxátor, jeden z kráľovských komisárov Ferdinanda I. v Banskej Bystrici (1557)
* **Michal Steger** (iný zápis: Stegner; ?1550, Banská Bystrica), notár v rokoch 15411550, bakalár slobodných umení (v 30. rokoch 16. storočia pôsobil v Tešíne)
* **Martin Hofman** (?1592), vicenotár v rokoch 15691580 a notár v rokoch 15811592
* **Konrád Roth** († 1601), notár v rokoch 15931597
* **Johannes Sturm** (* 16. storočie, Banská Bystrica† 17. storočie), pedagóg, hlavný notár v roku 1607
* **Dionýz Dvihaly** (žil v 19. storočí), okresný notár v Banskej Bystrici, autor plánu pseudogotickej kaplnky na Starých Horách (postavenej v rokoch 18911893

## Mestskí vicenotári
* **Ruprecht Wirtuscher** (žil v 16. storočí), vicenotár v rokoch 15311538
* **Wolf Pergner** (žil v 16. storočí), vicenotár v rokoch 15451557, notár v Pukanci
* **Mikuláš Günter** (?1586), vicenotár v rokoch 15801586
* **Hans Sylener** (žil v 16. storočí), vicenotár v rokoch 15881589
* **Ján Haan** (iný zápis: *Han*; žil v 16.17. storočí), sektretár banskej komory v Banskej Bystrici, notár v rokoch 15971611
* **Oswald Plutzer** (; žil v 16.17. storočí), vicenotár a kronikár (16001626), autor veršovanej kroniky opisujúcej požiar mesta 15. apríla 1605, autor príležitostnej poézie

## Referencie

## Pozri aj
* Zoznam predstaviteľov mesta Banská Bystrica

Kategória:Banská Bystrica
Kategória:Zoznamy ľudí podľa povolaní
Veľké slávoslovie

**Veľké slávoslovie** je bohoslužobný hymnus používaný v cirkvách byzantského obradu.

Tento hymnus sa spieva na utierni. Jeho slovenské znenie je nasledujúce:


*Sláva Bohu na nebi a mier na zemi. * V ľuďoch dobrá vôľa.*
*Chválime ťa, velebíme ťa. * Klaniame sa ti, oslavujeme ťa.*
*Dobrorečíme ti pre nesmiernu tvoju slávu, * Pane a Kráľu nebeský,*
*Bože, Otče, všemohúci Vládca, * Pane náš a jednorodený Synu,*
*Ježišu Kriste i Svätý Duchu, Pane, Bože. * Baránku Boží, Synu Otca.*
*Ty, čo snímaš hriechy sveta, * zmiluj sa nad nami.*
*Ty, čo snímaš hriechy sveta, * prijmi naše modlitby.*
*Ty, čo sedíš po pravici Otcovej, * zmiluj sa nad nami.*
*Len ty sám si svätý, ty jediný si Pán, * Ježiš Kristus v sláve Boha Otca. Amen.*
*Každý deň ťa budeme velebiť * a tvoje meno chváliť navždy a naveky.*
*Ráč nás, Pane, v tento deň * zachrániť od hriechu.*
*Velebíme ťa, Pane, Bože otcov našich. * Chválime a oslavujeme tvoje meno na veky. Amen.*
*Preukáž nám, Pane, svoje milosrdenstvo, * lebo dúfame v teba.*
*Blahoslavený si, Pane, * nauč nás svoje pravdy.*
*Blahoslavený si, Vládca, * daj nám porozumieť svoje pravdy.*
*Blahoslavený si, Svätý, * osvieť nás svojimi pravdami.*
*Pane, bol si naše útočište * z pokolenia na pokolenie.*
*Riekol som: Pane, zmiluj sa nado mnou * a uzdrav moju dušu, lebo som sa prehrešil proti tebe.*
*Pane, k tebe sa utiekam. * Nauč ma plniť tvoju vôľu, lebo ty si môj Boh.*
*Veď u teba je zdroj života * a v tvojom svetle uzrieme svetlo.*
*Svoju milosť daj tým, * čo ťa poznajú.*


Mierne pozmenenou verziou veľkého slávoslovia je malé slávoslovie, používané na utierni vo všedné dni. Malé slávoslovie  sa používa aj na povečerí a v zásade sa nespieva.

## Pozri aj
* Gloria in Excelsis Deo

## Referencie


Kategória:Gréckokatolícka cirkev
Kategória:Liturgia
Sliezština (lechické jazyky)

**Sliezština** je dialekt (skupina nárečí, nárečie) poľštiny alebo samostatný západoslovanský jazyk (po sliezsky *ślůnsko godka*, , ) patriaci do lechickej podskupiny západoslovanských jazykov. Hovorí sa ním prevažne v Hornom Sliezsku a v tešínskej a jablunkovskej časti Česka. 

Za samostatný jazyk ho považuje Library of Congress a SIL International (a tým pádom aj - od roku 2007 - ISO a - od roku 2009 - stránky Ethnologue) a v Poľsku napr. Jolanta Tamborová (Sliezska univerzita) a  Tomasz Wicherkiewicz (Univerzita v Poznani) Inak sa v lingvistickej literatúre zatiaľ stále považuje za dialekt poľštiny. Hentschel k tomu vysvetľuje: *Dodnes neexistujú ani náznaky jednotnej sliezskej normy používania jazyka, o kodifikácii ...ani nehovoriac. Sliezština dodnes existuje ako kontinuum nárečí... Neexistujú teda žiadne znaky, ktoré by odlišovali sliezštinu ako celok od susediaceho veľkopoľského dialektu na severe resp. malopoľského dialektu na východe. Sliezske nárečia naopak vykazujú čiastočne spoločné črty s veľkopoľským dialektom a čiastočne s malopoľským dialektom. Sliezština teda ...bezchybne zapadá do celkového kontinua poľských dialektov, a preto ju možno v rozpore s neraz opačnými tvrdeniami v staršej nemeckej literatúre bez pochýb opísať ako dialekt poľštiny.*

Na území Poľska uviedlo v sčítaní obyvateľstva z roku 2011 „sliezsky jazyk“ ako jazyk domácej komunikácie 509 000 osôb.

Kód jazyka v ISO 639-3 *szl*.

## Referencie

Kategória:Západoslovanské jazyky
Kategória:Nárečia poľštiny
Kategória:Sliezsko
ŠKP Bratislava

**ŠKP Bratislava** môže byť:
* futbalový klub v Bratislave, pozri ŠKP Inter Dúbravka Bratislava
* hádzanársky klub v Bratislave, pozri:
** ŠKP Bratislava (hádzaná ženy)
** ŠKP Bratislava (hádzaná muži)
* krasokorčuliarsky klub v Bratislave, pozri ŠKP Bratislava (krasokorčuľovanie)
* klub športovej streľby v Bratislave, pozri ŠKP Bratislava (športová streľba)
* basketbalový klub v Bratislave, pozri ŠKP Filozof Bratislava
* vodnoslalomársky klub v Bratislave, pozri ŠKP Bratislava (vodný slalom)
Typikon

**Typikon** je kniha, ktorá obsahuje bohoslužobné predpisy v cirkvách byzantského obradu. V monastieroch je typikon aj zbierkou pravidiel života danej komunity.

Medzi známe typikony patria napríklad studitský, jeruzalemský a pod.

## Externé odkazy
* УСТАВ  ДЛЯ  МОНАШЕСТВУЮЩИХ (составлен на основании Устава для монашествующих Киево-Печерской Лавры, 1996 г.)  - mníšsky typikon zostavený podľa typikonu Kyjevsko-pečerskej lavry (rusky)
* Чин Церковный и устав монастыря Санаксарского (1885 год)  - typikon sanaxarského monastiera (rusky)
* Holy Resurrection Monastery : Monastic Typikon - mníšsky typikon monastiera vo Valyerme (anglicky)

Kategória:Gréckokatolícka cirkev
Kategória:Pravoslávne cirkvi
Kategória:Liturgia
Sarah Bernhardtová

**Sarah Bernhardtová** (rodená **Rosine Bernardtová**, * 22. október 1844, Paríž, Francúzsko — † 26. marec 1923, Paríž) bola významná francúzska divadelná a raná filmová herečka 19. a začiatku 20. storočia. Jej kariéra začala v 70. rokoch 19. storočia vo Francúzsku. Vybudovala si reputáciu serióznej dramatickej herečky a bola žiadaná vo Francúzsku aj v Amerike. Je pochovaná na Cimetière du Père-Lachaise.

## Iné projekty

Kategória:Francúzske divadelné herečky
Kategória:Francúzske filmové herečky
Kategória:Herci Comédie-Française
Kategória:Divadelné herečky židovského pôvodu
Kategória:Filmové herečky židovského pôvodu
Kategória:Osobnosti pochované na Père-Lachaise
Kategória:Francúzske osobnosti židovského pôvodu
Kategória:Francúzski ateisti
Kategória:Absolventi Conservatoire national supérieur d'art dramatique
Kategória:Osobnosti z Paríža
Gordon Brown

**James Gordon Brown** (* 20. február 1951) je britský politik, člen Labouristickej strany a od roku 1983 poslanec britského parlamentu. V rokoch 2007 až 2010 bol britským premiérom a vodca Labouristickej strany. Premiérom sa stal v júni 2007 po rezignácii Tonyho Blaira a tri dni potom sa stal vodcom Labouristickej strany. V rokoch 1997 až 2007 bol ministrom financií vo v Blairovej vláde. V máji 2010 na pozíciu vodcu strany a premiéra rezignoval.

## Iné projekty

Kategória:Narodenia v 1951
Kategória:Britskí politici
Kategória:Predsedovia vlády Spojeného kráľovstva
Kategória:Členovia Dolnej snemovne Spojeného kráľovstva
Kategória:Predsedovia Labouristickej strany
Kategória:Ministri financií Spojeného kráľovstva
Kategória:Absolventi University of Edinburgh
Herné štúdie

**Herné štúdie** (Game Studies) je disciplína, ktorá sa venuje štúdiu a poznávaniu video hier, ale aj všetkých sprievodných javov, ktoré z video hier a ich hrania vyplývajú. Herné štúdie sú multi-disciplinárny odbor, keďže sa v ňom vyskytujú aj prvky psychológie, sociológie, komunikácie, informačnej vedy ale aj umenia a literatúry.

Kategória:Teória hier
Zoznam geovedných článkov/Ö

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ör
Öresund

## öt
Ötztalské Alpy

Kategória:Zoznamy geovedných článkov
Tag

**Tag** (v informatických kontextoch prekladané podľa kontextu ako *označenie, značka, príznak*, prenesene aj ako *štítok*) môže byť:
*v informatike:
**pri ukladaní dát: metaúdaje alebo dodatočné informácie pripojené k súboru, pozri tag (ukladanie dát), špecificky tag (mp3) ako napríklad ID3 tag 
**v značkových jazykoch (napr. HTML): 
***otváracia alebo koncová značka prvku (elementu), pozri tag (značkové jazyky)
***nesprávne: (celý) prvok  (napr. prvok HTML)
***nesprávne: atribút (ako časť prvku)
**vo webovom dizajne (sociálnych sieťach): indexový názov priradený informáciám, pozri tag (web)
**v objektovom programovaní: atribút alebo dátové pole, ktoré je buď pripravené na rôzne účely ale nemusí sa nevyhnutne používať, alebo má podobnú funkciu ako v XML a používa sa na klasifikáciu programových objektov alebo na to, aby boli interne prichystané dodatočné dáta, pozri tag (objektové programovanie)
**vo "version control systems": označenie množiny súborov, z ktorých sa kedykoľvek dá obnoviť určitá verzia
*podpis grafitistu/spejera, pozri tag (grafity)
*druh krátkej kódy alebo frázy v džeze, pozri tag (džez)

**Tagging** alebo ľudovo **tagovanie** môže byť:
*v informatike: priraďovanie tagu, opatrovanie tagom (vo vyššie uvedených významoch)
*v medicíne: označovanie zvyškov stolice kontrastnou látkou pri virtuálnej kolonoskopii.

**TAG:**
* v biochémii: skratka pre triacylglyceroly (TAG)
Thunderbolt (rozhranie)

**Thunderbolt** (pôvodné pomenovanie **Light Peak**) je vysokorýchlostné rozhranie pre pripojenie periférnych zariadení k počítaču. Kombinuje existujúce rozhrania PCI Express a DisplayPort do úplne nového dátového rozhrania. Thunderbolt bol vyvinutý spoločnosťou Intel a na trh bol uvedený vďaka technickej podpore firmy Apple Inc. Prvýkrát bol uvedený na trh spoločne s novou generáciou MacBook Pro 24. februára 2011. Rozhranie dnes už obsahujú všetky počítače spoločnosti Apple Inc., okrem 12" MacBooku.

## Iné projekty

## Externé odkazy
* Thunderbolt Technology

Kategória:Zbernice
James Abram Garfield

**James A. Garfield** (* 19. november 1831,  Moreland Hills, Ohio, USA – † 19. september 1881, Elberon, New Jersey) bol 20. prezident USA. 

Bol prezidentom iba 200 dní. Zomrel na následky streľby, keď na neho 2. júla 1881 spáchal Charles J. Guiteau atentát. Bol druhým prezidentom USA na ktorého bol spáchaný atentát, ďalšími boli Abraham Lincoln, William McKinley a John F. Kennedy.

## Iné projekty

## Externé odkazy
* White House biography 
* GARFIELD, James Abram, (1831 - 1881) Congressional Biography
* James Garfield: A Resource Guide 
* Essays on James A. Garfield, each member of his cabinet and First Lady 
* "Life Portrait of James Garfield"
* James A. Garfield Personal Manuscripts

Kategória:Prezidenti USA
Kategória:Slobodomurári USA
Kategória:Obete atentátov
Kategória:Osobnosti z Ohia
Povečerie

**Povečerie** (gr. aπόδειπνον, csl. повече́рїе) je oficiálna modlitba cirkví byzantského obradu, ktorá nasleduje po večierni.

Povečerie môže byť malé a veľké. Medzi veriacimi byzantského obradu na Slovensku je najznámejšie povečerie, ktoré sa slúži v predvečer sviatku Narodenia Pána a Bohozjavenia.

Obyčajne sa takmer vždy koná malé povečerie. Veľké povečerie má kajúcny charakter a berie sa iba počas Veľkého pôstu a niektorých iných pôstných dní a v predvečer sviatkov Narodenia Pána a Bohozjavenia. V prvý týždeň Veľkého pôstu sa pri veľkom povečerí postupne modlí aj Veľký kajúci kánon svätého Andreja Krétskeho rozdelený na štyri časti.

Celkom osobitnú štruktúru má počas Svetlého týždňa, kedy pozostáva prevažne z paschálnych (veľkonočných) tropárov, jeho štruktúra je zhodná s polnočnicou a hodinkami (časmi).

Pendantom v latinskom obrade je kompletórium.

## Externé odkazy
* Hodinky (časy), povečerie a polnočnica na svätú Paschu 

Kategória:Gréckokatolícka cirkev
Kategória:Liturgia
Paraklis

**Paraklis** je spoločná modlitba v cirkvách byzantského obradu obracajúca sa na Bohorodičku alebo nejakého svätého.

Najznámejší paraklis je adresovaný presvätej Bohorodičke. Kratšou modlitbou podobnou paraklisu je moleben.

## Externé odkazy
* Paraklis - PROSEBNÝ KÁNON K PRESVÄTEJ BOHORODIČKE, ktorý sa spieva v každej duševnej úzkosti a v nešťastí. Dielo mnícha Theostiríkta

Kategória:Gréckokatolícka cirkev
Kategória:Liturgia
Horológium

**Horológium** (lat. horologium = hodiny < gr.) môže byť:
*zastarano: 
**orloj
**horológion (teda hodiny, najmä slnečné a vodné)
*časoslov

## Pozri aj
*Súhvezdie Hodiny
Časoslov

**Časoslov** alebo zriedkavo **horologion**(z gr. Ὡρολόγιον - *hórologion*, csl. Часосло́в - časoslov) alebo **[[horológium]]** (z lat.) je bohoslužobná kniha v byzantskom obrade, ktorá obsahuje stále časti denného okruhu bohoslužieb.

Pod pojmom časoslov sa často myslí aj samotná modlitba bohoslužieb denného okruhu.

Časoslov (denný okruh bohoslužieb) obsahuje tieto časti:
* večiereň
* povečerie
* polnočnica
* utiereň
* prvá hodinka
* tretia hodinka
* šiesta hodinka
* deviata hodinka
* obednica

Okrem toho kniha časoslova obsahuje aj ďalšie texty, napr. ranné a večerné modlitby, niekedy aj akatisty, paraklis, vybrané menlivé časti, liturgický kalendár a pod.

## Referencie


## Externé odkazy
* Časoslov
* Časoslov ruténskej recenzie vydaný v Ríme v roku 1950 

Kategória:Gréckokatolícka cirkev
Kategória:Liturgia
Kategória:Liturgia hodín
Moleben

**Moleben** je kratšia spoločná modlitba v cirkvách byzantského obradu obracajúca sa na Krista, Bohorodičku alebo nejakého svätého.

Pripomína skrátenú utiereň. Podobnou ale dlhšou bohoslužbou je paraklis.

## Externé odkazy
* Moleben k svätým Cyrilovi a Metodovi, učiteľom Slovanov 

Kategória:Gréckokatolícka cirkev
Kategória:Liturgia
2. hokejová liga (Slovensko) 2010/2011

**2. hokejová liga (Slovensko) 2010/2011** bola osemnástou sezónou 2. hokejovej ligy. Súťaž bola rozdelená do troch skupín. Prví dvaja z každej skupiny sa stretli v nadstavbe o postup do 1. hokejovej ligy. Víťazom sa stalo družstvo HK Púchov.

## Základná časť
### Skupina Západ

* Pre tímy HK Levice, HK Lokomotíva Nové Zámky a MHK Šaľa sa sezóna skončila.

### Skupina Stred

* Pre tímy MHK Dubnica nad Váhom, MšHK Prievidza a HK Medokýš Turčianske Teplice sa sezóna skončila.

### Skupina Východ

* Pre tímy HK Slovan Gelnica, MHK Sabinov a HKM Humenné sa sezóna skončila.

## Nadstavba o postup

## Externé odkazy
* SZĽH sezóna 2010/2011 

Kategória:Sezóny slovenskej hokejovej ligy
Kategória:Ľadový hokej v 2010
Kategória:Ľadový hokej v 2011
Husajn bin Talál

**Husajn bin Talál** (, **; * 14. november 1935 – † 7. február 1999) bol jordánsky kráľ z rodu Hášimovcov, ktorý vládol od abdikácie svojho otca Talála I. v roku 1952 až do svojej smrti v roku 1999. Po smrti nastúpil na trón jeho syn Abdalláh II.

## Iné projekty

Kategória:Narodenia v 1935
Kategória:Úmrtia v 1999
Kategória:Králi Jordánska
Kategória:Rádioamatéri
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Rytieri veľkokríža Radu Izabely Katolíckej
Kategória:Nositelia Najctihodnejšieho rádu svätého Jána Jeruzalemského
Cyklón Nargis

náhľad|Dráha cyklónu Nargis
náhľad|Satelitná snímka, 1. mája
**Cyklón Nargis** bol silný tropický cyklón, ktorý 2. a 3. mája 2008 zasiahol Mjanmarsko. Išlo o najničivejší tropický cyklón v oblasti Bengálskeho zálivu od roku 1991. Spôsobil najväčšiu prírodnú katastrofu v dejinách Mjanmarska, zahynulo 84 537 ľudí a 53 836 bolo nezvestných (júl 2008). Rýchlosť vetra dosiahla 200 km/h a príboj mal výšku 3,6 m.

## Iné projekty

## Zdroj
* Post-Nargis Joint Assessment, júl 2008, 

Kategória:Tropické cyklóny
Kategória:Mjanmarsko
Hroch obojživelný

**Hroch obojživelný** (staršie názvy: **hroch obyčajný**, **vodný kôň**, zastarano: *nílsky kôň*, *riečny kôň*, *morský kôň*, *hippopotamus* ; lat. *Hippopotamus amphibius*) je veľký, vodný a pre človeka nebezpečný bylinožravý cicavec z čeľade hrochovitých. Rodové meno tohto druhu, hippopotamus, pochádza zo starogréckeho slova ἱπποπόταμος, ktoré vo voľnom preklade znamená *riečny kôň*.

## Opis
### Vzhľad
Hroch obojživelný dorastá do dĺžky 2,8 až 5 metrov, pričom jeho chvost meria od 35 do . Hroch je veľký 1,3 až  v kohútiku a váži 1 – 4,5 tony. Dĺžka jedného zubu hrocha môže byť až . Tento druh má sivé sfarbenie tela.

### Vonkajšia stavba tela
Hroch obojživelný má dlhé zavalité telo s robustnou hlavou a malými končatinami. Hlava je obrovská s veľkým nosom a veľkými ústami. Oči s ušami sú malé. V ústach sú vpredu na čeľusti a sánke dva dlhé špicáky s troška menšími, ale taktiež veľkými dvoma zubmi. Na čeľusti a sánke má aj menšie zúbky a dlhý ružový jazyk. Hroch obojživelný dokáže otvoriť čeľuste a sánku do takej veľkosti, že by mohol prekusnúť aj čln, na jeden hryz. Má veľký, ohybný krk. Na malých, stĺpcovitých končatinách má 4 prsty. 

### Hrošia koža
Hroch obojživelný má veľmi ovísajúcu, hrubú kožu. Jeho koža je veľmi citlivá na slnečné žiarenie, preto vylučuje červený mazľavý sliz, ktorý pohlcuje UV žiarenie a zároveň zabraňuje bakteriálnej infekcii. Vďaka červenej farbe  slizu sa povráva, že hrochy potia krv. Po vysušení dosiahne hrošia koža extrémnej tvrdosti, preto sa kedysi používala aj na brúsenie diamantov.

## Referencie

## Iné projekty

Kategória:Hrochovité
Kategória:Zraniteľné druhy
Ľuľok baklažánový

**Ľuľok baklažánový** (iné názvy: **ľuľok jedlý**, **ľuľok baklažán**, **ľuľok vajcoplodý**, **baklažán**; lat. *Solanum melongena*) je rastlina z čeľade ľuľkovité. Jeho plod, nazývaný **baklažán**, sa často používa pri varení.

Je blízko príbuzný rajčine a zemiaku. Pochádza z Nepálu, Indie, Bangladéšu, Pakistanu, a Srí Lanky.

Je to jednoročná rastlina, pestuje sa celoročne. Rastie do výšky 40 –  s veľkými a hrubými listami, ktoré sú dlhé 10 –  a 5 –  široké. Divé odrody môžu narásť do výšky  s listami dlhými viac ako  a viac ako  širokými. Kvety majú bielu až fialovú farbu s päťkrídlovým okvetím a žltými tyčinkami. Plod je čierno až fialovej farby, mäsitý a kultivovaný má v priemere cca 10 – .

## Pestovanie
Plody sa konzumujú po tepelnej úprave. Za surova nie sú chutné a môžu byť aj jedovaté. Semená sa vysievajú začiatkom marca do misiek alebo kvetináčov v skleníku alebo parenisku. Semenáčiky sa prepichujú na vzdialenosť 10 cm alebo radšej do kvetináčov priemeru 10 cm. Počas pestovania sadeníc nemá klesnúť teplota po 18 °C. Rastliny sa vysádzajú na záhony koncom mája alebo začiatkom júna, do poloteplého alebo studeného pareniska koncom apríla, na vzdialenosť 40 × 40 cm. Pôdu treba vyhnojiť rovnako ako pre paradajky. Ak nastane po výsadbe chladné počasie, prikrývajú sa sadenice na záhonoch ochrannými fóliovými klobúkmi.

Na tvorbu veľkých plodov je potrebné ponechať na rastline len 4 najsilnejšie výhony a na nich 5 až 7 plodov. Ostatné výhony, poprípade aj malé plody sa včas vyštipujú. V čase tvorby plodov je baklažán náročný na vlahu. Plody sa zberajú pred plnou zrelosťou, tak majú pevnejšiu a chutnejšiu dužinu. Odrezávajú sa aj so stopkou.

## Použitie v kuchyni
Bežnou úpravou je čerstvý marinovaný baklažán. Surový baklažán vložíme do marinády z octu, soli, roztlačeného cesnaku a korenia. Po 24 hodinách sa konzumuje surový. Olúpané a na tenké kolieska pokrájané baklažány možno v cestíčku smažiť na oleji, veľmi chutný je tiež baklažán zapečený (baba ganuš), baklažán možno tiež sterilovať.

## Obsahové látky
Baklažán vajcoplodý je mimoriadne bohatý na minerálne soli fosforu, vápnika, draslíka, horčíka, železa a mangánu.

## Referencie

## Iné projekty

## Zdroj

Kategória:Ľuľkovité
Kategória:Plodová zelenina
Parastas

**Parastas** je modlitba cirkví byzantského obradu za zomrelých.

Kratšou modlitbou za zomrelých ako parastas je panychída. Parastas sa niekedy zvykne nazývať ako veľká panychída.

Kategória:Gréckokatolícka cirkev
Kategória:Liturgia
Ján III.

**Ján III.** môže byť:
* pápež, pozri Ján III. (pápež)
* konštantínopolský patriarcha, pozri Ján III. (konštantínopolský patriarcha)
* poľský kráľ, pozri Ján III. (Poľsko)
* portugalský kráľ, pozri Ján III. (Portugalsko)
* navarrský kráľ, pozri Ján III. (Navarra)
* švédsky kráľ, pozri Ján III. (Švédsko)
* cisár Nicejského cisárstva (resp. Byzantskej ríše), pozri Ján III. (Nikajské cisárstvo)
* trapezuntský cisár, pozri Ján III. (Trapezunt)
* etiópsky cisár, pozri Ján III. (Etiópia)
* kremnický komorský gróf a podnikateľ, pozri Ján III. Turzo

Kategória:Rozlišovacie stránky – Panovník
Ján III. (Portugalsko)

**Ján III. ** (portugalsky: *João III*, * 6. jún 1502, Lisabon, Portugalsko – † 11. jún 1557, Lisabon) bol portugalský kráľ.

## Život
Princ Ján sa narodil ako  najstarší syn kráľa Manuela I. a jeho druhej manželky Márie Aragónskej.

Princ sa stal následníkom trónu v roku 1503. Bol vzdelaný, učili ho napríklad astrológovia Tomás de Torres a Diogo de Ortiz, biskup z Viseu, Luís Teixeira, vyštudovaný v Taliansku. V roku 1514 dostal vlastný dvor a o pár rokov neskôr pomáhal otcovi pri administratívnych povinnostiach.

## Rodina a deti
v roku 1525 sa oženil so svojou sesternicou Katarínou Habsburskou, najmladšou dcérou Filipa I. Pekného a kráľovnej Jany Kastílskej. Mali spolu deväť detí, ale len dve sa dožili dospelosti.
* Alfonz (* 24. február 1526 – † marec 1526)
* Mária (* 15. október 1527 – † 12. júl 1545) ∞ 1543 španielsky kráľ Filip II.
* Isabela (*/† 28. apríl 1529)
* Beatrix (*/† 15. február 1530)
* Emanuel (* 1. november 1531 – † 14. apríl 1537), od roku 1535 následník trónu
* Filip (* 25. marec 1533 – † 29. apríl 1539), od roku 1537 následník trónu
* Dinis (* 6. apríl 1535 – † 1. január 1537),
* Ján Manuel (* 3. jún 1537 – † 2. január 1554), korunný princ ∞ 1552 španielska infantka Jana Habsburská, dcéra cisára Karola V. a Izabely Portugalskej
* Anton (* 9. marec 1539 – † 20. január 1540)

## Zdroj

Kategória:Avis
Kategória:Králi Portugalska
Kategória:Katolícki panovníci
Kategória:Osobnosti na brazílskych poštových známkach
Kategória:Osobnosti z Lisabonu
Kategória:Nositelia Rádu zlatého rúna
El Greco

**Doménikos Theotokópulos**, prezývaný **El Greco** (* 1541, Kréta, Benátska republika – † 7. apríl 1614, Toledo, Španielsko) bol maliar, sochár a architekt v časoch španielskej renesancie. Je možné ho zaradiť aj medzi maliarov obdobia manierizmu. 

## Životopis
Narodil sa v dedinke Fodele, vzdialenej asi 30 km od Heraklionu na Kréte, ktorá bola v tom čase súčasťou Benátskej republiky a centrom neskorého byzantského umenia. Stal sa majstrom v tomto umení a vo veku 26 rokov odišiel do Benátok, rovnako ako ostatní majstri. V roku 1570 odišiel do Ríma, kde si založil dielňu a začal s tvorbou. Počas svojho pobytu v Ríme obohatil svoju tvorbu a prvky manierizmu a talianskej renesancie. V 1577 odišiel do španielskeho Toleda, kde žil a pracoval až do svojej smrti. V Tolede vytvoril svoje najznámejšie maľby.

Jeho dramatický a expresionistický štýl sa medzi jeho súčasníkmi stretol s rozpačitým prijatím avšak v 20. storočí sa jeho diela stali uznávané. Je považovaný za predchodcu a pioniera manierizmu aj expresionizmu, zatiaľ čo jeho život a dielo sa stalo inšpiráciou pre básnikov a spisovateľov ako Rainer Maria Rilke a Nikos Kazantzakis. El Greco je modernými odborníkmi považovaný za individuálneho umelca, ktorý nepatrí do žiadnej konvenčnej školy. 

Je známy pre svoje kľukaté podlhovasté figúry a často aj fantastické alebo fantazmagorické zafarbenie, nastavovanie byzantských tradícií s tými na západných maľbách. 

## Galéria

Súbor:El Expolio, por El Greco.jpg|El expolio (1577–1579)
Súbor:El Greco View of Toledo.jpg|Pohľad na Toledo (1596–1600)
Súbor:El Greco, The Vision of Saint John (1608-1614).jpg|Otvorenie piatej pečate (1608–1614)

## Referencie

## Iné projekty

## Zdroje

* BROWN, Jonathan, 1982. *El Greco and Toledo*. El Greco of Toledo (catalogue). Little Brown. ASIN B-000H4-58C-Y.
* LAMBRAKI-PLAKA, Marina. 1999. *El Greco-The Greek*. Kastaniotis. ISBN 960-03-2544-8.

Kategória:Narodenia v 1541
Kategória:Úmrtia 7. apríla
Kategória:Úmrtia v 1614
Kategória:Manieristickí maliari
Kategória:Renesanční maliari
Kategória:Grécki maliari
Kategória:Osobnosti na gréckych poštových známkach
Obednica

**Obednica** (známa aj ako *predobrazujúce žalmy* alebo z csl. *obidnica* aj *izobraziteľnaja*) je bohoslužba v byzantskom obrade gréckokatolíckej a pravoslávnej cirkvi, ktorá sa slúži naobed.

Obednica sa slúži vtedy, keď sa neslúži božská liturgia. Pôvodne vznikla, aby umožnila pustovníkom v púšti prijímať sv. prijímanie.

## Externé odkazy
* Obednica
* Ako správne slúžiť izobraziteľnú? 

Kategória:Gréckokatolícka cirkev
Kategória:Liturgia
Nikos Kazantzakis

**Nikos Kazantzakis** (* 2. marec 1883, Iraklio, Grécko – † 26. október 1957, Freiburg im Breisgau, Nemecko) bol pravdepodobne najvýznamnejší grécky spisovateľ a filozof 20. storočia. 

Uznávaný je najmä pre svoj román *[[Grék Zorba (kniha)|Grék Zorba]]*, ktorý je považovaný za jeho najlepšie dielo. Celosvetovo sa stal známym až po roku 1964, keď bol natočený film *[[Grék Zorba (film)|Grék Zorba]]* podľa jeho románu.

## Iné projekty

Kategória:Grécki spisovatelia
Kategória:Grécki filozofi
Kategória:Osobnosti na gréckych poštových známkach
Irmos

**Irmos** je prvý tropár ódy (piesňe) v kánone. Predstavuje melodický vzor pre nasledujúce tropáre danej ódy.

Okrem bohoslužieb, na ktorých sa vyskytuje kánon, sa na veľké sviatky spieva irmos aj na božskej liturgii a to 9. irmos z utierne namiesto spevu Dôstojné je.

## Externé odkazy
* Irmos

Kategória:Gréckokatolícka cirkev
Kategória:Liturgia
Kategória:Liturgia hodín
Akindži

**Akindži** (tur. akıncı, dosl. "nájazdník") bol druh jazdca v osmanskej armáde. 

Mali za úlohu hlavne znepokojovať nepriateľa na jeho území a zastrašovať obyvateľstvo. Akindžiovia na rozdiel od iných útvarov osmanského jazdectva neboli platenou feudálnou jazdou, ale živilo ich prevažne drancovanie na nepriateľskom území. Aj napriek slabej výzbroji dokázala táto ľahká jazda spôsobiť nepriateľom značné straty a neraz nebolo pre osmanských veliteľov v bitkách s európskymi armádami nutné nasadiť do bojov pravidelné jazdecké jednotky - sipahijov. Rýchlosť, obratnosť a početnosť týchto jednotiek boli výhodami, ktoré po dlhý čas ich existencie vyrovnávali ich slabšiu výzbroj.

Akindžiovia boli vedeni určitými rodinami. Medzi najznámejšie patria rodiny Malkoçoğlu, Turhanlı, Ömerli, Evrenosoğlu a Mihalli.

## Iné projekty

Kategória:Osmanská ríša
Kánon (byzantský obrad)

**Kánon** je sled spevov usporiadaných podľa istého poriadku v byzantskom obrade.

Kánon pozostáva z deviatich ód, okrem obdobia Veľkého pôstu sa však druhá óda nepoužíva.

Kánon sa vyskytuje napr. v utierni, povečerí, paraklise, parastase a v iných bohoslužbách byzantského obradu.

## Externé odkazy
* Kánon

Kategória:Gréckokatolícka cirkev
Kategória:Liturgia
Kategória:Liturgia hodín
Dôstojné je

[náhľad|Ikona Dôstojné je z Hory [Athos]]
**Dôstojné je** (gr. Άξιον Εστί) je modlitba byzantského obradu, ktorá sa nachádza v božskej liturgii a iných bohoslužbách. Taktiež je to aj názov jedného typu ikony Bohorodičky.

Znenie modlitby v slovenčine je nasledujúce:


*Dôstojné je velebiť teba, Bohorodička, vždy blažená a nepoškvrnená Matka nášho Boha. Čestnejšia si ako cherubíni a neporovnateľne slávnejšia ako serafíni, bez porušenia si porodila Boha Slovo, opravdivá Bohorodička, velebíme ťa.*


Niekedy sa na bohoslužbách vyskytuje iba jej druhá časť, tj. od slov „Čestnejšia si...“.

## Referencie

Kategória:Gréckokatolícka cirkev
Kategória:Liturgia
Kategória:Mariánske modlitby
Ikos (text)

**Ikos** je modlitebný text vyskytujúci sa v niektorých bohoslužbách v byzantskom obrade. Ikos sa spravidla viaže na kondák.

Ikos sa vyskytuje na utierni po šiestej óde kánona. Ikosy sa spolu s inými časťami nachádzajú aj v akatiste.

## Externé odkazy
* Ikos

Kategória:Gréckokatolícka cirkev
Kategória:Liturgia
Kondak

náhľad|Ikona Romana Sladkopevca, zakladateľa klasickej formy
**Kondak** alebo **kondák** () je jeden z druhov bohoslužobných hymnov v byzantskom obrade. Šlo o prvú byzantskú básnickú formu. Ide o poetickú homíliu alebo kázeň, ktorá sa skladá z 18 až 30 strof. Sú spievané a riadia sa štruktúrnym vzorom stanoveným prvou slohou. Všetky slohy spája refrén. Sólista  spravidla spieva hlavné slohy a zbor naňho reaguje spevom refrénu. Pôvod formy možno hľadať v sýrskych mémroch a madrášoch. Zakladateľom kontakionu v byzantskej liturgii bol Roman Sladkopevec v 6. storočí. Forma prekvitala, až kým sa koncom 7. a 8. storočia nestala výraznejšou nová forma - kánon. Samotný grécky pojem kontakion pochádza z 9. storočia. 

Kondáky sa dnes vyskytujú napr. na božskej liturgii spolu s tropárom, v kánone a na iných miestach v bohoslužbách. Kondákom sa nazývajú aj niektoré časti akatistu.

## Referencie

Kategória:Gréckokatolícka cirkev
Kategória:Liturgia
Kategória:Kresťanské hymny
Nebezpečné prenasledovanie

**Nebezpečné prenasledovanie** (§360a Trestného zákona) alebo **stalking**  je patologické správanie jednotlivca resp. trestný čin, ktoré/-rý sa prejavuje abnormálnym záujmom o nejakú inú osobu, spojeným s jej prenasledovaním a obťažovaním. Prenasledovaná osoba je často verejne známa, alebo prenasledovateľovi osobne blízka. Na označenie takto sa správajúceho jednotlivca sa používa termín prevzatý z angličtiny: *stalker*.

## Definícia podľa slovenského Trestného zákona
Nebezpečné prenasledovanie (§ 360a): *Kto iného dlhodobo prenasleduje takým spôsobom, že to môže vzbudiť dôvodnú obavu o jeho život alebo zdravie, život alebo zdravie jemu blízkej osoby alebo podstatným spôsobom zhoršiť kvalitu jeho života, tým, že a) sa vyhráža ublížením na zdraví alebo inou ujmou jemu alebo jemu blízkej osobe, b) vyhľadáva jeho osobnú blízkosť alebo ho sleduje, c) ho kontaktuje prostredníctvom tretej osoby alebo elektronickej komunikačnej služby, písomne alebo inak proti jeho vôli, d) zneužije jeho osobné údaje na účel získania osobného alebo iného kontaktu, alebo e) ho inak obmedzuje v jeho obvyklom spôsobe života, potrestá sa odňatím slobody...*

## Charakteristika
Stalking sa prejavuje najmä opakovaným fyzickým prenasledovaním, nechcenými kontaktmi (listy, sms...), dlhodobým sledovaním aktivít dotyčnej osoby a zbieraním informácií o nej, prípadne nemiestnym oslovovaním jej príbuzných, priateľov a podobne. Takýto záujem cieľovú osobu obťažuje, narúša jej súkromie a môže vzbudzovať strach. V niektorých krajinách je takéto konanie trestné (napr. v Česku). Na Slovensku je legislatíva zatiaľ benevolentnejšia: musí dôjsť k vyhrážaniu, aby sa mohlo začať trestné stíhanie.

Stalkeri pochádzajú zo všetkých spoločenských vrstiev a všetkých vekových kategórií. Až 80 % všetkých stalkerov tvoria muži, väčšina má do 40 rokov. Nemajú problém zanechať zamestnanie, alebo oň dobrovoľne prichádzajú z dôvodu vynakladania všetkého svojho času na sledovanie osoby. Obeťou sa môže stať ktokoľvek, najčastejšie sú to však ženy.

## Referencie

## Zdroj

Kategória:Trestné činy
Kategória:Psychológia
Brigitte Bardotová

**Brigitte Anne-Marie Bardotová** (neprechýlene Brigitte Anne-Marie Bardot; * 28. september 1934, Paríž, Francúzsko† 28. december 2025, Saint-Tropez, Francúzsko) bola francúzska modelka, herečka, speváčka a aktivistka za práva zvierat.

V mladosti tancovala balet, s ktorým začala v roku 1952. Po tom ako sa objavila v 16 filmoch, sa stala celosvetovo známou pre účinkovanie v kontroverznom filme svojho manžela Rogera Vadima *[[...a Boh stvoril ženu]]*. Neskôr sa objavila v kultovom filme *[[Pohŕdanie]]*. Pozornosť francúzskych intelektuálov si získala tým, že sa stala témou eseje Simone de Beauvoirovej, ktorá ju opísala ako „lokomotívu v ženských dejinách“ a spravila z nej prvú a najliberálnejšiu ženu v povojnovom Francúzsku.

V roku 1973 svoju kariéru ukončila a začala sa venovať právam zvierat. Natočila celkovo 47 filmov, účinkovala vo viacerých predstaveniach a naspievala 80 piesní. V roku 1985 získala ocenenie Rad čestnej légie, ale odmietla ho prevziať. V 90. rokoch sa stala kontroverznou osobou, pretože kritizovala imigráciu, islamizáciu a islam vo Francúzsku, za čo bola 5 krát pokutovaná.

## Referencie

## Literatúra
* 

## Iné projekty

## Externé odkazy
* 
* 

## Zdroj

Kategória:Francúzske filmové herečky
Kategória:Francúzske speváčky
Kategória:Francúzske modelky
Kategória:Francúzski aktivisti
Kategória:Aktivisti za práva zvierat
Kategória:Osobnosti z Paríža